הכוכב של דויד
אם בכלל יש למעלה אלוהים כנראה שהוא לרגע קט מצמץ; כך קרה שהיפה שבאיים ביום בהיר אחד לפתע התפוצץ; אנשים שיצאו משם חיים יצאו שבורים בנפש ובגוף; והאיטי היפה שבאיים הפך לגהינום אפל אחוז טירוף; תוך כמה ימים שוקע האבק ודמויות יוצאות מבין ההריסות; כל נפש לעצמה עכשיו במאבק מעט ידיים והרבה מה לעשות; כל הכוכבים הכזיבו אבל השמועה אומרת שבכל זאת יש כוכב; שעוד ממשיך לזרוח וכדאי לך בכוח להגיע עד אליו; חפש את הכוכב של דויד שני משולשים כחולים; מתחת לכוכב של דויד מלאכים יתנו לך חיים; חיילת מפיקוד העורף מסתובבת היא בת תשע עשרה היא בעצמה ילדה; איך במראות האלה היא עומדת ואיך היא ממשיכה בעבודה; היא מחלקת לחם ושתייה לתור ארוך ואינסופי של אומללים; והיא יודעת שכבר אין מיטה פנויה בפנים במתחם בית החולים; חפש את הכוכב של דויד שני משולשים כחולים; מתחת לכוכב של דויד מלאכים יתנו לך חיים; הכוכב של דויד גם הוא עבר הרבה ימים קשים; הוא שכח שהוא כוכב חשב שהוא רק שני משולשים; ואני מקווה שיום אחד גם בבית הוא יזרח כמו שראיתי; באור המיוחד שהיה לו בהאיטי...; 